Jelaskan Selepasnya dari Empat puluh tujuh Ronin dalam bahasa melayu

Kerana hari semakin siang, dengan cepat mereka membawa kepala Kira ke kubur tuan mereka di kuil Sengaku-ji, menyebabkan kekecohan ditengah jalan. Berita tersebut tersebar dengan pantasnya, dan semua orang ditengah perjalanan mereka memuji mereka, dan menawarkan makanan dan minuman.

Apabila sampai ke kuil, baki empat puluh enam ronin membasuh dan membersihkan kepala Kira di telaga, dan pisau yang digunakan dihadapan kubur Asano. Mereka kemudian bersembahyang di kuil, dan memberikan ketua kuil abbot kesemua wang yang mereka ada, memintanya mengkebumikan mereka dengan baik, dan bersembahyang bagi mereka. Mereka kemudian menyerah diri; kumpulan tersebut dipecahkan kepada empat kumpulan dan diletakkan dibawah kawalan empat daimyos berlainan.

Semasa itu, dua rakan Kira datang untuk menuntut kepalanya untuk dikebumikan; resit asal untuk pelepasan kepala tersebut masih tersimpan di kuil tersebut, yang ditanda tangani oleh sami dan kawan Kira.

Pegawai-pegawai shogunate berada di dalam keadaan serba salah. Para samurai tersebut telah mematuhi prinsip precepts bushido (dengan membalas dendam ke atas kematian tuan mereka) tetapi pada masa yang sama mengingkari kuasa shogunate (kerana membalas dendam walaupun setelah dikenakan larangan). Tambahan lagi, Shogun menerima banyak petition bagi pihak ronin dari penduduk yang kagum dengan ketaatan dan keberanian mereka. Bagaimanapun, seperti yang dijangka, mereka tetap dihukum mati, tetapi Shogun menyelesaikan permasalahan tersebut dengan memerintah mereka melakukan seppuku dengan hormat, dan bukannya dihukum bunuh seperti pesalah biasa.

Keempat puluh ronin melakukannya pada 4 Februari 1703. (Ini telah menimbulkan kekeliruan semenjak itu, kerana sesetengah pihak merujuk kepada "empat-puluh enam ronin"; ini merujuk kepada kumpulan yang dihukum bunuh oleh Shogun, kumpulan penyerang sebenar berjumlah empat puluh tujuh.) Mereka juga dikebumikan di kuil Sengaku-ji, sebagaimana permintaan mereka, dihadapan kubur tuan mereka. Ronin ke empat puluh tujuh akhirnya kembali dari misinya, tetapi dia diampunkan oleh Shogun (sesetengah pihak menyatakan ini disebabkan oleh umur remajanya). Dia hidup sehingga berusia tujuh puluh lapan, dan kemudian dikebumikan bersama rakan-rakannya.

Pakaian dan senjata mereka masih tersimpan di kuil tersebut sehingga hari ini, bersama dengan dram dan wisel; perisai semuanya buatan sendiri, kerana mereka tidak mahu menimbulkan sebarang rasa syak dengan membelinya.

Kubur tersebut menjadi tempat yang dihormati, dan orang ramai berkunjung kesana untuk membuat persembahan. Salah seorang yang datang termasuk pengikut Satsuma, yang sama yang mengejek dan meludah ke atas Ōishi ketika dia terbaring mabuk dijalanan. Bercakap kepada kubur, dia memohon kemaafan keatas tindakannya, dan kerana memikirkan bahawa Ōishi bukannya samurai sejati. Dia kemudian membunuh diri di situ juga, dan dikebumikan bersebelahan dengan perkuburan ronin.